c: text/html

text:
Dia di Mama Tera, Directie Natuur en Milieu ta planta Palo di Sia
Awe 22 April ta wordo observa como Dia di Mama Tera (Mother Earth Day) e ta un dia pa inspira concientisacion, proteccion y aprecio pa mundo su medio ambiente. Directie Natuur en Milieu (DNM) tambe ta tuma e initiativa pa e aprecio aki.
Kico ta por hasi ariba dia di MamaTera? E dia di observacion aki por inclui actividadnan manera planta mata den grupo of bo so, cushina un dushi plato saludabel, accion di limpiesa den bario, hasi contacto cu esnan elegi pa tuma accion den cuestion di medio ambiente, usa materialnan recycla entre otro. Tin hende ta encurasha un accion di firma pa pone un stop na Global Warming y stop destruccion di naturaleza.
Directie Natuur en Milieu ta observa dia International di Mondi y tur Mata
Dia 21 Maart ta dia International di Mondi y tur Mata. Nacionan Uni su Asamblea Genereal a declara na December di 2012 cu cuminsando na 2013 e fecha aki di tur aña e miembro estadonan lo observa e fecha aki como “International Day of Forrests and the Tree”. Di parti di Directie Natuur en Milieu (DNM), departamento gubernamental encarga cu e maneho di Naturalesa y Medio Ambiente nos kier a concientisa pueblo ariba e fecha importante aki pa futuro generacion.Read more...
Aruba Doet - DNM Doet mee!
DNM a doet mee cu diferente klusjes rond Aruba; Huize Maristela a bai 4 collega's, Centro di Barrio Braziel a bai 2 collega's, FHMN a bai 3 collega's y Fontein Kleuterschool a bai 3 collega's. Danki Team DNM pa doet me na Aruba Doet 2014.
Like ons!
Youtube Channel
Who's Online
- 8gcxr0yyzxhc73b
- i4i138gllmz7pyq
- pngnsadgzxid9n
- y41rnlpgkbah0wp
- ysxjko5elqnwqv

robotstxt: allowed

filter: keep


text:
Den kuadro di selebrashon di 200 aña independensha di Venezuela, Konsulado di Venezuela na Kòrsou a organisá e siman ku ta tras di lomba diferente aktividat ku un toke musikal, kultural, sosial i edukativo durante “La semana de Venezuela en Curaçao 2011”, ku a tuma lugá pa di tres aña. Speshal pa klousurá e siman festivo aki, Konsulado di Venezuela a organisá djásabra anochi un konsierto ku e “Banda Sinfónica Juvenil Simón Bolivar” riba Plasa Brion.
Pulse para ver fotos
E banda a aktua ku 110 músiko hoben I nan edat tabata entre 12 pa 30 aña i a wòrdu dirigi pa dirigènt i direktor di banda Sr. Sergio Rosales. Promé-Minister Gerrit Schotte tabata un di esunnan ku a asisití na e concierto aki riba Plasa Brion ku por a konta riba presensha di masha hopi hende. La Banda de Curazao i Orquesta Sinfónica Juvenil de Curazao, kual ta bandanan di nos mes isla a habri e atardi festivo aki, pa despues Banda Sinfónica Juvenil Simón Bolivar kulminá e totalidat.


text:
Ningun comerciante na Aruba y ATIA sigur no a para kla pa wanta un aumento di salario minimo pa 2.5%. Michel Henriquez, presidente di e instituto a splica cu como ATIA, nan a vocifera esaki caba na gobierno. Tin e Sociaal Economische Raad, cu ta e conseho socio economico cu ta duna conseho pa subi’e cu 1%. Gobierno a pidi nan pa wak un biaha mas y asina mes el a bin bek mescos. Gobierno unilateralmente a dicidi di toch his’e cu 2.5% y comercio no ta looking forward pa subida den e gastonan di haci negoshi na Aruba. Aworaki tin cu biba cu esey.
Henriquez a splica cu no ta ni chikito ni grandi tampoco cu ta wordo paga minimumloon, pero tur gasto cu bin acerca cu hisa e salarionan aki y no ta algo cu comerciantenan cu a traha pe. Si gobiernonan sinta den sapato di e comerciante y tuma e decision unilatermente pa subi’e pa yuda e clase trahado cu por tin comprension pe, pero pesey mes e advies ta bisa hustificadamente por duna 1% y no 2.5%.
No a wak ainda e conseho di Raad van Advies, cu tambe ta suppose di a duna un comentario riba dje, pero di loke a compronde, nan no a desvia di esun di SER tampoco. Esaki un biaha mas, ATIA ta lamenta cu gobierno no ta sigui conseho di e instancianan aki y ta bay riba nan mes pa haci e aumentonan aki y cu lo tin efecto sigur riba cierto negoshinan, vooral esunnan cu ta emplea y ta traha den e bracket di salario aki, Henriquez a comenta.


text:
Un di e topiconan hopi importante pa ATIA ta esun di labor. Ta pa e motibo aki, ATIA a solicita un reunion cu Minister di Labor Paul Croes pa trata temanan cu tin di haber cu labor. Tambe a invita dos miembro dunador di trabouw grandi, esta Horacio Oduber Hospital y Pro-Tech pa asina por ta parti di e reunion.
Segun Minister Croes a sera anja 2016 cu un porcentahe di 7.4 di desempleo y pa 2017 ta proyecta cu lo baha esaki te na 5%. Nos a wordo informa cu di acuerdo cu un protocol firma recientemente Directie Arbeid en Onderzoek lo presenta e cifranan laboral den colaboracion cu Banco Central di Aruba y CBS desde e anja aki. E 2% menos di desempleo cu ta anticipa pa 2017 lo ta un efecto directo di e rehabilitacion di e refineria. Pa prome biaha a firma un acuerdo formal, un labor regime, den cual ta stipula cu CITGO mester cumpli cu e regla di 80/20. Esaki kiermen cu den 80% di e posicionan den e compania mester wordo ocupa pa trahadornan local.
Un di e temanan cu ATIA especificamente tawatin interes den dje ta con e proceso di reclutamento pa CITGO lo cana. Tin companianan den varios sector cu a contrata ex-empleadonan di Valero y aworaki ta premira cu nan lo perde e empleadonan aki bek na CITGO. Tin un escasez den personal cu conocimiento tecnico y esaki por forma un problema grave pa tal companianan.
Minister Croes a splica cu a institui un asina yama “Energy Sector Employment Registry (ESER)” cual ta un database di tur e personan cu a aplica via e systema aki y cu tin sea educacion profesional of experiencia den e ramo tecnico y mecanico. E registro aki, no ta solamente pa trahadornan interesa den un posicion na CITGO, pero pa e sector di energia (alternativo) en general. Asina ta cu companianan cu necesidad di trahadornan tecnico tambe por acudi na e registro aki. Ya caba un total di mas o menos 1500 persona a keda registra den e ‘ESER’.
Na mes momento ta trahando riba un reorganisacion dentro di DIMAS pa institui un proceso mas eficiente. Esaki lo facilita e proceso y hasie mas transparente pa e companianan cu lo perde trahador tecnico den e casonan cu no por hanja trahador local cu ta specializa den e ramo pa yena e posicionan.
Ta trahando tambe hunto cu e trayecto tecnico di EPB, EPI y Openbare Leergangen pa asina facilita e alumnonan di e sector aki cu e certificacion necesario pa drenta e sector di energia pero tambe e refineria, pa asina crea continuidad door di empleadonan local.
Finalmente, ATIA a toca tambe e tema di ketenaansprakelijkheid y e control riba empleo ilegal y companianan cu ta desconta loon belasting y primanan for di nan empleadonan, principalmente e primanan di pensioen cu actualmente no ta wordo cubri door di e asina yama wet ketenaansprakelijkheid, pero no ta paga esaki na instancianan concerni. Esaki ta pone miembronan di ATIA cu si ta cumpli cu reglanan den un posicion di desventaha. Minister a trese dilanti cu e control awor aki ta wordo reinforsa pa medio di un taskforce consistiendo di varios departamento manera entre otro DIMAS, Warda Nos Costa, DPL, y pronto lo inclui tambe e Departamento di Impuesto. ATIA ta mira atras ariba un encuentro hopi informativo y ta gradici Minister Croes pa esaki.


text:
Bon bini
Bon bini na Ministerio di Tráfiko, Transporte i Planifikashon Urbano di Gobièrnu di Kòrsou. Nos ministerio ta mihó konosí komo Ministerio di VVRP (Verkeer, Vervoer, en Ruimtelijke Planning).
Mishon
Ministerio di Tráfiko, Transporte i Planifikashon Urbano di Gobièrnu di Kòrsou ta responsabel pa desaroyo duradero di tráfiko, transporte i planifikashon urbano. Den e ministerio akí e palabranan integral, sigur i limpi ta pará sentral. E ministerio ta un organisashon den kual ta hasi uso di e mihó instrumentonan pa mantené i mehorá e kalidat di bida di tur siudadano i pèrkurá pa aksesibilidat optimal di Pais Kòrsou.
Mishon di e ministerio ta trata spesífikamente e siguiente puntonan:
- Konekshonnan nashonal i internashonal konfiabel;
- Protekshon di nos komunidat kontra kondishonnan di klima peligroso;
- Desaroyo duradero pa loke ta trata uso optimal di e espasio na Kòrsou i regla esaki pa medio di infrastruktura i bibienda adekuá.
- Traha lei- i reglamentunan nashonal i internashonal i sòru pa ehekushon i supervishon di esakinan.
Minister
Último notisia
- Konferensha “Resilient Infrastructure” 8 i 9 di mei 2018 riba 2 Mei 2018
- Parasasa ‘Beach’ lo ta aksesibel atrobe próksimo wikènt!riba 25 Aprel 2018
- Último parti di trabounan na "railing" di brùg Koningin Juliana.riba 25 Aprel 2018
Preguntanan hasí frekuentemente
- Adrès, tarea i produktonanden kategoria Adrès, tarea i produktonan
- Ki medio di pago mi por usa ora ta trata permit pa konstrukshon?den kategoria Adrès, tarea i produktonan
- Kuantu tempu un pèrmit di konstrukshon ta keda bálido?den kategoria Adrès, tarea i produktonan
Ultimo imagen nan audiovisual
-
VVRP ta informa - Seguridat di haf
Nos ta papia tokante: Responsabilidat di Minister VVRP, Tareanan di “Havenmeester”, Inspekshon di Haf, Trabounan di un “loods”, Inspekshon di barkunan
-
VVRP ta informa - Tsunami Preparedness
Nos ta papia tokante:
- 13 Seshon inter- gubernamental tokante alerta pa Tsunami
- Diferensha entre alerta pa Orkan i alerta pa Tsunami
- Konsepto “Tsunami Ready”
-
VVRP ta informá: Sosten internashonal pa Kòrsou di UNOPS
UNOPS ta para pa United Nations Office for Project Services is ta duna sosten na Gobièrnu di Kòrsou riba e tereno di infrastruktura.


text:
ORANJESTAD – E situacion bergonsoso riba beach entre operadornan (manera por a mira riba video riba rednan social e dianan aki) no lo wordo acepta . Asina minister di infrastructura Otmar Oduber a laga sa pa medio di un comunicado. Segun e mandatario, e maneho di ‘3 strikes you’re out’ ta activo y lo tin cero tolerancia pa actonan asina.
Locual cu a tuma lugar riba nos beachnan y cual video a wordo distribui riba Facebook ta inacceptabel segun e mandatario. Como Minister encarga cu precario cu ta wordo otorga pa operacion di actividadnan riba nos beachnan ta anuncia cu lo tin cero tolerancia pa e tipo di actonan aki.
‘Mi tabatey na inicio di Beach Policy cu tambe ta cay bou di responsabilidad di Minister di Infrastructura, sinembargo e tempo ey como Minister di Turismo mi a pone hopi presion riba esaki. A base di e video cu a circula a mustra hopi cla, kico tur ta sosode riba nos beachnan. Lamentablemente esaki no ta un incidente cu a tuma lugar e siman aki so.’
Oduber ta informa cu a yama un reunion pa diahuebs awor entre tur Minister envolvi esta, Minister di Turismo, Minister di Transporte, Minister Oduber encarga cu Infrastructura y departamentonan concerni manera KPA, Directie Scheepvaart, DIP y DOW. Pa di e forma ey un biaha mas mustra cu ta sigui sostene e maneho cu tabatin di ‘3 strikes you’re out’. ‘Esaki mester ta bon conoci pasobra no ta prome biaha cu ta mencione. E maneho aki ta conta pa tur hende cu ta opera riba e beachnan.’
E reunion ta pa delinea cu tur hende ta opera riba e mesun liña, y cu lo tin cero tolerancia pa tipo di actividadnan aki riba beach. Den pasado e Minister di Infrastructura no a percura pa DIP haya e apoderacion pa haci e controlnan mas severo, sinembargo esaki ta inicia inmediatamente y DIP ya a wordo informa di esaki caba. Pa cuminsa e dos personanan en cuestion lo haya advertencia, sin considera ken tabata robes, e ta bay pa e hecho di locual cu a tuma luga. Pasobra si tin algo cu ta bay robes, tin instancianan cual por acudi pa yega na solucion. Insulto, agregcion y publicidad negativo cu esaki ta duna nos Pais ta inaceptable y ta un atentado directo contra e bienestar economico di Pais Aruba, Oduber a bisa. Pa conclui Oduber a sigura cu KPA tin registracion di tur e advertencianan cu a wordo entrega y lo sigui haci esaki.
ORANJESTAD - Venezolanonan residencia na Aruba awe mainta a cuminsa vota pa e eleccion presidencial di e pais. Tin un total di 1132 Venezolano registra na Aruba cu por vota. No obstante e peticion di e grupo opositorio, un grupo ya a acudi for di 8'or pa bay vota. Tur cos ta marcha bon segun e consul encarga, Amabel Lugo. E votamento ta sigui te awe tardi 6'or, unda cu fuera di e actual presidente Nicolas Maduro, por vota pa tres otro candidato.
ORANJESTAD – Gobierno di Aruba a inicia un investigacion pa e posibel fuente di noticia falso riba asilo politico di un dia prome. Asina minister responsabel pa telecomunicacion Chris Romero a informa den un comunicado diabierna. Segun e comunicado, “a tuma e pasonan necesario pa cuminsa cu un investigacion pa saca afor di unda e informacion incorecto aki lo a sali”.
ORANJESTAD – Contrario na rumornan falso cu a keda suministra na algun canal di television local y den cierto medio cu Venezolanonan na Aruba no por vota pa e eleccion presidencial diadomingo, Consul interino Venezolano na Aruba Amabél Lugo a sigura NoticiaCla cu e Venezolanonan registra localmente por vota sin ningun problema. A lamenta e hecho cu a purba difundi informacion falso pa crea un polemica sin cu ta necesario.
ORANJESTAD – E informacion cu a sali for di ayera cu gobierno ta dunando asilo politico na Venezolanonan, no ta cuadra. Asina prome minister di Aruba Evelyn Wever Croes a sigura den un conferencia di prensa diahuebs mainta tempran. E informacion eroneo cu a keda publica riba e.o. whatsapp a causa cu awe mainta tabatin centenares di persona na e edificio di DIMAS pa busca e asilo politico aki. Pero nada di esaki no ta berdad segun Wever. Mes momento Wever ta confirma si cu e situacion ta uno fastioso y delicado.
ORANJESTAD – Minister di deporte Dangui Oduber tabata desapunta den e sentencia di huez di awe riba e caso di Fundacion Lotto pa Deporte. Esey el a bisa NoticiaCla diarason anochi ainda. Ademas e la bisa “Mi no por kere ni imagina cu huez kier sinta riba stoel di minister y stroba un minister di haci su trabou”. Segun e mandatario, na momento cu el a constata irregularidadnan cu fondonan di Lotto pa Deporte, el a manda un carta pa e bestuur y bisa nan esaki no por! “Basa riba esaki e bestuur a dicidi di hibami corte pa asina prohibi mi di haci pregunta, pidi cuentanan annual y otro documentonan” Oduber a bisa. “ Mi ta lamenta cu e sentencia aki huez ta habri caminda pa otro bestuurdersnan tambe haci negoshi a la toko den toko!” e mandatario a finaliza bisando. E mandatario ta referi na e sentencia cu a keda dicta awe mainta y riba cual NoticiaCla a raporta anteriormente caba. Lesa e sentencia AKI.
ORANJESTAD – Tin radio nan di polis ta circulando rond na Aruba cu no ta ‘den man di polis’, y minister di husticia Andin Bikker diaranson a confirma na NoticiaCla cu e asunto a yega na ‘su oido’. “Tin un investigacion andando interno” Bikker a bisa, y a bisa mesora cu ta pesey e no ta comenta mas hopi riba e tema aki. “E tin nos atencion, pero mi no ta comenta mas ariba pasobra mi ta kere e por ta contra productivo y ta stroba e investigacion”, e mandatario a sigui bisa. A bisa cu tur radio di polis ta registra y esnan cu pa un of otro motibo a wordo perdi, a wordo desactiva” e mandatario a sigui bisa.


text:
Derecho di trahado riba oranan liber pa bay vota dia di eleccion
ORANJESTAD – Ministerio di Asuntonan Social, Hubentud y Labor Departamento di Labor y Investigacion ta informa encuanto oranan di trabou liber pa por eherce derecho di voto riba dia di eleccion segun e Ordenansa Electoral (Kiesverordening).
Articulo 39 Ordenansa Electoral:
E votamento ta cuminsa 8 ‘or di mainta y ta dura te 7 ‘or di anochi.
Articulo 40 Ordenansa Electoral:
- Tur dunado di trabou ta obliga di percura pa su trahado, cu tin derecho di voto, tin riba dia di eleccion durante e tempo stipula den articulo 39 pa vota minimo 4 ora di trabou consecutivo liber, a menos cu e trahado durante e oranan cu e eleccion ta tuma lugar ya caba tin 4 ora consecutivo liber riba un otro base.
- E dunado di trabou ta obliga di percura pa mas tarda un siman prome cu e dia di vota, e tempo cu e trahado ta haya e oportunidad pa vota, wordo poni na su conocemento.
Interpretacion: Esencia di articulo 40 §1 di Ordenansa Electoral ta cu e dunado di trabou mester percura pa den su compania e trahadonan cu tin derecho di voto riba diabierna 22 di september proximo haya por lo menos 4 ora consecutivo liber den e periodo cu local di votamento (stemlokaal) ta habri, pues entre 8 ‘or di mainta y 7 ‘or di anochi. E pensamento tras di esaki ta cu tur trahado cu tin derecho di voto mester haya suficiente oportunidad pa haci uzo di esaki.
Excepcion: E trahado cu den e periodo cu local di votamento ta habri ya caba tin 4 ora consecutivo liber riba otro base (p.e. e trahado normalmente ta traha mita dia so of e trahado tin un shift hopi tempran of hopi laat), no por haci un apelacion serca su dunado di trabou pa e 4 oranan di trabou liber.
Ehempelnan:
- E votado cu ta traha di 7:30 ‘or te 12’ or di merdia y di 1’ or te
4:30’ or di atardi lo mester haya liber di 7:30’ or te 11:30 ‘or di merdia of di 12:30 ‘or te 4:30 ‘or di atardi.
- E votado cu ta traha ‘part-time’ di 8’ or te 12’ or di merdia no por haci apelacion riba e 4 oranan di trabou liber.
- E votado cu ta traha shift di 7 or di mainta te 3 or di merdia tampoco por haci apelacion riba e 4 oranan di trabou liber. Esaki ta conta tambe pa e votado cu ta traha un shift di 12 or di merdia pa 8 or di anochi of un shift di 3 or di merdia pa 11 or di anochi.
Adicional na e obligacion di e dunado di trabou pa permiti su trahadonan cu tin derecho di voto e tempo liber pa nan eherce nan derecho di vota, articulo 1614c §4 y §5 ta stipula cu e trahado ta mantene su derecho di pago pa e oranan liber cu e ta haya pa eherce e derecho aki.
Departamento di Labor y Investigacion ta pidi tur trahado y principalmente dunadonan di trabou pa tene bon cuenta cu e informacion aki.


text:
Hybrid
Pakete pa Hybrid ‘Cool’ y Barata
Cu un pakete pa Hybrid bo por uza nos red LTE confiabel pa yamada y disfruta di un data bundle pa surf sin preocupacion. Si bo ta switch di Prepaid pa Hybrid bo por mantene bo number Prepaid existente.
Paketenan pa Hybrid
Pakico scoge Hybrid:
- Yamada y data den un pakete facil
- Sin sorpresa cu un cobransa fiho pa luna
- Scoge di e variedad mas grandi di smartphone di mas nobo
- Acceso na e unico red LTE na Aruba
Haya sa mas
Scoge di e siguiente paketenan pa Hybrid:
3 GB
- Afl. 20,- Credito pa Prepaid
5 GB
- Afl. 30,- Credito pa Prepaid
7 GB
- Afl. 50,- Credito pa Prepaid
Recarga Online
Bo por cumpra bo carchi Prepaid online. Djis sigui e 4 stapnan facil aki:
- 1. Bay na Recharge Online
- 2. Crea un account.
- 3. Scoge bo carchi Prepaid.
- 4. Yena bo informacion di credit card y paga.
- Lo credit bo account.
Data a caba?
Pa cumpra un Bundle adicional yama *123#
Scoge un Smartphone
Preguntanan frecuentemente haci relaciona cu Celular
Lesa e instruccionnan cu a bin cu bo Smartphone. Si ainda bo mester ayudo pa configura bo aparato nobo, djis yama na nos SETAR Store y nos personal lo ta contento di yuda bo. Esaki lo costa un minimo di Afl. 25,-. Bo por spaar tempo dor di haci un cita di antemano aki.
Pa mira bo credito cu a resta por fabor yama *123# y sigui e menu
Bo por haci esaki dor di yama*123# riba bo celular y sigui e menu.
Con e ta traha?
Tin dos tarifa pa data bundle: un tarifa 'in-bundle' y un 'out-of-bundle'. Tin un tarifa fiho pa e in-bundle. Si bo surpasa esaki, un tarifa di out-of-bundle di of Afl. 2,- pa cada MB lo ta aplicabel
Kico ta pasa ora mi surpasa mi cantidad permiti di MB den mi pakete?
Pa cada MB adicional pafo di bo bundle, bo ta paga Afl. 2,-. Naturalmente, bo por semper cumpra un bundle nobo. Esaki lo cuminsa riba e dia cu bo activa esaki. E validez di e bundle por varia di 1, 2, 3, 7, 14 te 30 dia (of te cu e cantidad maximo di MB cu bo uza). Esaki ta depende di e tipo di bundle cu bo scoge. Bo por renoba bo bundle te cu 2 ora promer cu e vence.
Contact
Mester ayudo?
- Yama celular helpdesk: 139


text: Diamars atardi señora ta sali pafo di cas y topa cu e casa den auto no ta reacciona y na grito tabata pidi ayudo. Di biaha patruya di Noord ta yega na e cas y topa cu e homber di den careda di 66 aña no ta reaciona. Di biaha a solicita ambulans cu urgencia pa e sitio y paramedico a drenta accion pero mucho mas no por a haci debi cu e persona a core un slang for di e muffler pone den auto pa asina inhala e holo di gas y asina pone fin na su bida. Ta trata di ex douannero A.L naci na Aruba di 66 aña di edad. Paz na su restonan y palabra di profundo condolencia na e famia.


text:
Na Chad (Afrika), tempu mi tabata traha einan, mi mester a papia ku algun suidadano di e pais pa loke ta trata un proyekto di ‘riolering’. Mi no sa kon presis e kombersashon a kana yega na e punto ku un hòmber a bira bisami ku Nashonnan Uní, pa kende mi tabata traha, ta bin ku kuenta di derecho di hende muhé, strobando nan kultura. “Un homber mester por pasa su kasánan un wanta di bes en kuando. Ta nos kustumber. Muhé ta inferior, skrituranan religioso mes ta bisa esei i semper nos a hasi’é”.
Opvio ku e persona no ta tene kuenta ku derechinan humano universal. Esaki portá te na momentu ku e mester skucha por ehèmpel un Katóliko – mesun diskriminatorio ku n’e- bisa ku: “katolisismo ta é religion superior na mundu.” Por sierto e hòmber no ta Kristian.
Mi ta kombensí ku tur hende, irespekto rasa, koló, orígen, idioma materno, klase ekonómiko, religion i preferensia seksual, tin e mesun derechinan. Si, tambe basá riba preferensia seksual. Nos no mester ta hende muhé pa ta di akuerdo ku derechi pa hende muhé. Tampoko nos mester ta deskapasitá pa komprondé ku e hendenan aki tin derechi igual. Aki ta trata na ser un hende ku kompashon pa un minoria. Nunka demokrasia por ta un diktatura di e mayoria.
Den e kuadro aki mi ta felisitá Kòrsou ku su su Curaçao gay Pride pa entre otro hala atenshon pa derechi igual. Mi ta kòrda ku hopi satisfakshon kon 5 aña pasá mi tabata tin e honor na hiba un diskurso na e promé aktividat di Curaçao Pride. Bèrdat ku nos isla no ta esun mas malu den e lucha aki. Ta bisá ku nos ta hopi tolerante. Pero nos no por ta kontentu ku solemente ‘toleransha’. Tambe nos mester ta vigilante pa personanan ignorante, manera e Chadiano ariba menshoná, ku awe ta usa beibel pa hustifiká diskriminashon kontra hendenan di e mesun sekso. E mesun beibel ku (t)a keda uzá kontra di derechi di voto universal, hende muhé, hende pretu i na fabor di sklabitut.
Nos mester akseptá otro i hasi muchu mas pa garantisá derechi igual pa tur ku ta biba na Kòrsou. Toleransha so no ta sufisiente. Staten kompleto a akseptá e desishon aki ku a kai durante di e Enkuentro Parlamentario di Reino (IPKO) na 2014.


text:
WILLEMSTAD – E akusashonnan di Venezuela kontra di Kòrsou riba kontrabanda di oro, djamanta i koper no ta riba mesa mas. Asina minister di Finansa Kenneth Gijsbertha a duna di konosé despues di a logra konvensé e representantenan di gobièrnu venezolano ku Duana di Kòrsou ta kumpli kabalmente ku tur regla eksistente.
Kenneth Gijsbertha den kombersashon ku José Manuel Dias
“Nos no tin nada di haber ku ningun tipo di trafikashon, ni oro ni djamanta òf otro tipo di mineral i nan a komprondé esei”, Gijsbertha ta enfatisá. Esaki ta un di e puntonan ku a keda akordá djabièrnè último na Aruba durante un reunion importante ku a tuma lugá entre representantenan di Kòrsou, Aruba, Boneiru i Venezuela.
Embargo
No opstante e negosiashonnan intensivo pa kita e embargo ku presidente venezolano Nicolas Maduro a imponé riba Aruba, Boneiru i Kòrsou, esaki no a duna e resultado deseá i e blokeo komersial a keda vigente. A resultá ku e representantenan di gobièrnu venezolano no tabatin outorisashon di presidente Maduro pa tuma un desishon riba e punto aki.
Migrashon ilegal
Durante e reunion aki e delegashon di Kòrsou a hala atenshon tambe riba e kresiente problemátika di trafikashon di hende i migrashon ilegal for di Venezuela ku ta drenta Kòrsou ku arma i droga. Riba e punto aki e delegashon venezolano a bai di akuerdo pa lanta un komishon miksto ku lo mester bini ku solushonnan pa e problema aki. No opstante ku ainda mester ofisialisá e akuerdo ku a yega na dje ku Venezuela tantu minister Kenneth Gijsbertha di Finansa komo minister Quincy Girigorie di Hustisia a bisa di ta satisfecho ku e resultadonan optené.
Quincy Girigorie den kombersashon ku José Manuel Dias
Ku e akuerdo aki Kòrsou ta spera no solamente di por baha e trafikashon ilegal di hende, arma i droga pero tambe di baha e gastunan ora ku tin ku deportá venezolanonan ilegal. “Ambos pais ta bai kompartí informashon riba migrashon ilegal, kontrabanda , trafikashon di arma i droga i alabes oumentá kòntròl”. Asina minister Girigorie a duna di konosé.
Un investigashon ku a hasi riba e resiente kaso di e kuater venezolanonan ku a bin haña morto na Koral Tabak komo konsekuensia di noufragio, ta mustra ku ta trata aki di personanan ku a yega di bini Kòrsou mas biaha. Segun promé minister Eugene Rhuggenaath mirando esaki no por papia akinan di refugiadonan pero di migrantenan ekonómiko.
Oumentu di botonan
“For di dia ku presidente Maduro a anunsiá seramentu di frontera a konstatá un oumentu den e kantidat di botonan venezolanonan ku ta purba di drenta Kòrsou ilegalmente”, Rhuggenaath ta indiká. E promé mandatario ta boga pa bini mas koperashon entre Venezuela i Reino Hulandes pa por ataká e kresiente problemátika di migrashon ilegal ku ta afektando e islanan ABC.


text:
Na desèmber 2012 EWP a firma un akuerdo PPP nobo ku gobièrnu pa ranka sali ku proyekto Acropolis. E proyekto Acropolis ta situá na Montaña Abou i lo bai konsistí di 84 bunita kas. Tin 5 diferente modèl manera ta kustumbrá di e konsepto di EWP. EWP ta mehorando i perfekshonando kontinuamente e konsepto aki, buskando manera pa mehorá konstrukshon i hasi mihó uso di e espasio den e diseño di e arkitekto.
Pa EWP konstrukshon na nivel haltu pero na preis rasonabel ta keda e meta prinsipal. Ku e mihó partnernan pa forma e tim EWP ta primintí un mas proyekto eksitoso ku entrega di e promé kasnan na mitar di 2015.
Kas proyekto: 84 tereno
Temporada proyekto: 2 aña
Fecha komienso proyekto: Yüni 2014
The 5 different house types are described below, find out which home best suits you!
“ACROPOLIS”
E proyekto aki ta situá na Montaña Abou. Acropolis na griego ta nifiká ‘e punta di mas haltu di suidat’. Acropolis na Gresia ta un seru di 156 meter situá na Atenas. E kasnan situá na e punta haltu i fresku aki di Montaña tin e nòmbernan griego apropiá: Castor, Pollux, Iris, Apollo i Zeus.


text:
Gobierno, Utilities y WEB Aruba NV ta bezig:
ORANJESTAD (AAN) – Actualmente tin diferente opcion pa genera gas pa WEB Aruba NV, door di sushi produci riba nos Isla.
Den entrevista cu Minister Mike de Meza, el a splica na Matutino DIARIO, con e proyecto aki ta bay cana.
El a duna di conoce cu su colega di Infrastructura y Medio Ambiente, señor Sevinger, ta trahando riba e aspecto aki.
E dignatario hunto cu expertonan di WEB Aruba NV ta sinta na mesa pa analiza kico ta e mehor proceso pa deshaci di e sushi produci na Aruba, y na mesun momento pa converti e desperdicionan den un producto cu tin un balor, cual ta e produccion di energia.
“ Esaki ta un proceso cu mundialmente ta wordo uza, y na Aruba tambe nos ta studiando cual ta e mehor manera pa hacie y cual ta e mehor companianan cu por desaroya e proyecto aki mas exitosamente posible”, Minister de Meza a indica.
E sushi uza pa esaki ta desperdicio residencial y di comercio pero cu not a restonan di material di construccion manera cement, asfalt, etc., pero material cu por wordo kima y converti den energia of gas na un manera responsable, pa saca calor for di dje pa draai e turbinanan pa genera electricidad.
E dignatario a subraya cu esaki ta un proceso cu ta cumbini Aruba, pasobra te aworaki e desperdicionan ta wordo tira na Parkietenbos y e landfill ta keda aumenta y bira mas grandi y eigenlijk Aruba no por sigui di e forma aki.
Esaki ta nifica cu mester bay mira con pa reduci e cantidad di desperdicionan produci na Aruba y vooral e volumen cu ta wordo hiba na Parkietenbos. Pero na mes momento hacie na un forma responsable, efectivo y cu por saca dije un producto cu ta energia, cual tin un balor monetario y cu por yuda baha e prijs di coriente y hasta logra pa esaki baha mas tanto posible.
Minister Mike de Meza a agrega cu tin varios diseño riba mesa caba y nan ta bastante adelanta. Pero decisionnan mester wordo tuma y ora esaki sosode ta bay over na ehecuta e proyecto pa e bay den operacion mas lihe posible.
Aparatonan importante, segun e dignatario, ta wordo diseña na WEB Aruba NV mes, pa genera energia sea via fosil likido of gas fosil, y den esakinan tin algun cambio pa haci cu WEB mes ta bezig cune, y gobierno hunto cu Utilities tambe ta trahando riba esaki.
Ta trata aki di proyectonan grandi cu por tuma di un aña pa un aña y mey of dos aña, y nan tey for di tempo di e refineria conhuntamente cu gobierno pero como cu e refineria a cera su porta, WEB Aruba NV a tuma nan over riba su mes, no solamente pa loke ta concerni gas natural pero LNG tambe.


text:
CTO ta agregá un kategoria nobo na ‘Sustainable Tourism Awards 2017’
...Por apliká te ku dia 31 di mei próksimo...
WILLEMSTAD – 3 mei 2017– E organisashon di turismo den Karibe, Caribbean Tourism Organization (CTO) a agregá un kategoria nobo na e ‘Sustainable Tourism Awards’ di e aña aki. E kategoria ‘Agro-Tourism’ a keda diseñá pa reflehá e tema di CTO e aña aki kual ta aventura i tambe komo parti di e koperashon entre CTO i e organisashon Inter-American Institute for Cooperation on Agriculture (IICA), na unda ta realisando esfuersonan konhunto pa integrá agrikultura den turismo.
“Na momentu ku un turista bishitá un tereno di agrikultura, realisá un rekorido òf kome platonan típiko prepará pa shèfnan lokal, tur hende ta benefisiá. Terenonan ta wòrdu usa pa agrikultura, entradanan pa agrikultornan ta oumentá, ta krea oportunidat di negoshi i kuponan di trabou, medioambiente ta keda preservá i e komunidat su salú i seguridat di nos alimentashon ta keda mehorá,” esaki di akuerdo ku Ena Harvey di IICA. “Esaki ta loke un bida sostenibel ta nifiká; i por keda lográ ora agrikultura keda integrá ku turismo,” el a añadí.
E Agro-Tourism Award ta habrí pa kualke grupo, organisashon, empresa turístiko òf atrakshon ku ta ofresé produktonan agro-toursim kual ta enserá e elementonan di produkshon di kuminda i e eksperensia di e bishitante. Tur ku apliká mester por demostrá kon den forma eksitoso nan a logra integrá agrikultura i e industria turístiko kual ta promové pa kompartí i preservá agrikultura lokal i herensia kulinario.
Por apliká den e siguiente kategorianan:
- Excellence in Sustainable Tourism Award (Ekselensia den Turismo Sostenibel)
- Destination Stewardship Award (Maneho den Destinashon)
- Sustainable Accommodation Award (Akomodashon Sostenibel)
- Community Benefit Award (Benefisio na Komunidat)
- Heritage Protection Award (Protekshon di Herensia)
- Biodiversity Conservation Award (Konservashon di Biodiversidat)
- Agro-Tourism Award in honor of the CTO Year of Adventure (Turismo Agríkola)
E programa di CTO ta eksistí pa 13 aña kaba i ta rekonosé produktonan úniko i inovativo ku ta yuda promové konseptonan di turismo sostenibel i su balornan fundamental i na mes momentu ta yuda alsa e produktonan turístiko ku ta keda ofresé. Un pènel di spesialistanan regional i internashonal riba tereno di turismo sostenibel lo selektá e proyektonan ganador. E premio ta enserá entre otro un trep ku tur kos inkluí pa por asistí na e seremonia di premiashon i di e manera ei risibí e plakat di rekonosementu. E premio mes, lo keda entregá sèptèmber próksimo durante un di e eventonan di CTO ku e aña aki lo tuma lugá na St. Kitts and Nevis. Último fecha pa entregá aplikashon ta dia 31 di mei próksimo. Pa mas informashon, inkluyendo guia di inskripshon por bishita e websáit http://www.onecaribbean.org/caribbean-sustainable-tourism-awards


text: i dia ta detene Benny Sevinger pa negoshi cu permiso y tereno. ???? Awor cu Mike Eman a basha Hotelvakschool Bushiri abou cu ta kapitaalsvernietiging pueblo kier sa, unda e placa cu e grupo Hardrock Cafe mester a paga pa e opcion a bay, ki dia a pague y kiko a haci cu e placa y si ta berdad pa e placa aki e ministro corupto a ” otorga” como ” tegen prestatie nada menos cu 4 tereno grandi pa nan por saca nan placa.???? E cos aki por ta berdad.???? No ta ladroncita so ta Quee…n of Real Estate tin mas di nan den Avp. Paul abo cu tambe cu ta hunto cu nan mester sa tambe di e ” deal” nan obscuro aki.!!!!!Pakiko bo so ta colga, anto Belly ta afor ketu bay.????? Canta mi lora ta con e deal nan aki tabata bay di tur esnan cu a ” hanja” tereno di pueblo y a bende nan ganando mas cu 30 miyon florin. E caso ” Bushiri” ta imperativo pa e proximo gobierno investiga.


text:
You are here
Awe MEP Ta Celebra Su 46 Aña Di Existencia
ORANJESTAD (MEP) -- Awe 9 di februari partido Movimiento Electoral di Pueblo (MEP) ta cumpli su di 46 aña di existencia.
Durante e trayectoria aki, MEP semper a sali na vanguardia y defensa di pueblo y ta pesey mes e partido aki a trece logronan historico pa pais Aruba. Alavez durante henter e 46 añanan aki MEP tabata tin e honor di tabata den gobierno durante mas cu 25 aña.
Riba dia 9 di februari 1971 nos lider inmortal Gilberto François (Betico) Croes a funda e prestigioso partido Movimiento Electoral di Pueblo, un partido cu tin como ideologia social democrata y cu a lanta pa lucha pa mas autonomia pa e isla aki. Den apenas dos luna di tempo e partido aki a logra obtene un tercera parti di e electorado Arubano, esta 7 asiento for di 21, cual ta algo cu nunca a yega di sosode den historia di Aruba. For di e tempo ey MEP a crece tanto den voto como den asiento y nunca a yega di baha bao di 7 asiento.
Sanger, Sodor Y Lagrima
Sin duda algun cu MEP a bira tambe e vehiculo principal di nos Libertador Betico Croes den su lucha pa nos Status Aparte. E lucha aki no tabata facil y ta solamente a base di sanger, sodor y lagrima y e union bao di e pueblo Arubano e Status Aparte a wordo realisa dia 1 di januari 1986. Durante di e 46 añanan di existencia di MEP, e partido aki a participa na 17 eleccion, tanto pa Eilandsraad, Staten di Antiyas y Parlamento di Aruba y den 9 di e 17 eleccionnan aki MEP a haya e mayoria absoluto.
MEP ta un partido cu desde su fundacion apenas a conoce tres lider, esta sr. Betico Croes (1971-1985), nos lider honorario sr. Nelson Oduber (1986-2011) y nos lider actual sra. Evelyn Wever-Croes (2011…). Un partido di cual despues di morto di su lider Betico Croes a wordo bisa na Hulanda cu “Betico dood, MEP dood”. Sinembargo bao liderazgo di sr. Nelson Oduber partido MEP a sigui crece y a logra establece recordnan electoral impresionante den Reino Hulandes. Esey ta demostra e stabilidad, prestigio y respaldo cu e partido aki tin den pueblo.
Trayectoria Impresionante
MEP ta e partido cu a percura pa nos simbolonan di union y libertad, esta nos himno y bandera, moneda, ortografia, constitucion, Gobierno, Parlamento, Gobernador, Banco Central etc. Den henter e lucha pa Status Aparte a resalta e accionnan di augustus 1977, ya cu tabata danki na e accionnan aki cu Aruba a wordo scucha door di Hulanda. Finalmente e deseo di Aruba a wordo concretisa durante e Conferencia di Mesa Rondo na 1983 na unda nos derecho di autodeterminacion a ser reconoci y aproba pa nos sali for di Antiyas dia 1 di januari 1986. Locual ta resalta den e trayectoria di MEP ta e sinceridad cu e partido aki ta desplega den e comunidad Arubano. MEP ta e unico partido cu ta bisa e pueblo adelanta con e situacion financiero y economico ta y si tin cu tuma pasonan necesario, MEP den forma sincero ta haci’e pa bienestar y futuro di nos criaturanan, sin importa cu esaki lo por costa partido voto den eleccion.
Awe lider di MEP sra. Evelyn Wever-Croes kier a gradici tur esnan cu a funda partido MEP y cu a yega di forma parti di e lista aki, na nos lider inmortal Betico Croes, nos lider honorario Nelson Oduber, tur e candidatonan, directivanan, Forza Femenina Grace, HOT, militantenan y tur e votadornan pa cu e 46 aña di existencia di nos partido.
MEP ta conta cu un nucleo solido cu lo keda sostene e partido aki y esaki lo wordo demostra un biaha mas na september proximo den eleccion pa Parlamento.


text:
Mentor John Dirks cu aviso na studiantenan Arubiano
ORANJESTAD(AAN)– Vivienda ta un di e aspectonan mas importante cu mester regla na tempo den caso cu un futuro studiante kier bin studia na Hulanda. Den nos serie pa informa studiantenan cu kier bin studia na Hulanda, nos ta concentra e biaha aki riba e ciudad di Rotterdam.
Esaki ta esencial mirando cu e ta un ciudad hopi conoci y popular pa studiantenan. Mentor di Arubahuis John Dirks di e ciudad di Rotterdam ta duna informacion y conseho riba loke ta e situacion di camber pa studiantenan cu kier bin studia na Rotterdam pa 2018.
John Dirks: ‘E prome stap cu abo como studiante mester tuma den e proceso pa haya vivienda na Rotterdam ta inscribi via un di e websites di e organisacionnan cu ta maneha camber. Mi ta conseha tur futuro studiante pa inscribi na e siguiente websitenan pa por bin na remarca pa un camber cu ta esun di Stadswonen Rotterdam y SSHXL Rotterdam.’
Pa yega na un kamber via Stadswonen mester inscribi via di e website www.stadswonenrotterdam.nl. Ora di inscribi mester haci uzo di e kantooradres di Stadswonen Rotterdam. E adres ta Rochussenstraat 21, postcode 3015 EA na Rotterdam. ‘Unabes bo inscripcion ta completo bo ta ricibi un email di Stadswonen como confirmacion di bo inscripcion.
Esaki por dura algun dia, te na un maximo di tres dia. E ta hopi importante pa yena bo email adres corecto pa asina Stadswonen por tuma contacto cubo. Den caso cu despues di tres dia ainda bo no a tende nada di Stadswonen ta consehabel pa tuma contacto cu nan via email na mail@stadswonen.nl,’ segun John Dirks.
Pa por completa e inscripcion via Stadswonen mester paga un suma di inscripcion. E manera mas facil pa paga e suma aki ta cu creditcard. Den caso cu bo no tin un creditcard bo lo por aserca un familiar cu lo por asisti bo den esaki.
Pa por inscribi pa camber via SSHXL Rotterdam mester sigui e instrucionnan riba e website www.sshxl.nl. Den caso di SSHXL tambe mester paga un suma di inscripcion. E manera mas facil pa haci esaki tambe ta via di creditcard.
Mentor John Dirks ta enfatisa e importancia pa inscribi na tempo pa camber pa por bin studia na Hulanda y den particular pa por biba y studia na Rotterdam. E mentor ta indica cu mas tempran bo inscribi mas grandi e chens ta cu e futuro studiante por bin na remarca pa un camber unabes cu e yega Hulanda.
E mentor tin un rol pa por guia y interveni unda ta necesario pa e studiante pero den caso di camber e mentor no por garantisa kamber mirando cu studiante mester percura pa esaki na tempo. E potret ta cortesia di Cas di Aruba.
Pa mas informacion of pa cualkier pregunta over di biba y studia na Rotterdam por tuma contacto cu John Dirks: 00316-28461408 of via email: jdirks@ziggo.nl


text:
Splikashon studiefinanciering
E studiefinancierning pa un studiante di hbo of universidat ta konsistí di 4 pida.
- Fiansa (lening)
- Ov reisproduct
- Aanvullende beurs
- Collegegeldkrediet
E studiefinanciering ta un fiansa. E fiansa aki bo tin ku pagele bèk despues di bo estudio. Solamente e ov i e aanvullende beurs por bira un regalo (gift). Pa esei bo méster logra bo diploma den 10 aña, kuminsando for di e prome luna ku bo a risibi studiefinanciering pa prome biaha. Si bo no logra bo diploma, bo tin ku paga tur kos bèk. Solamente e aanvullende beurs ku bo a risibi den e prome 5 lunanan, bo tin mag di keda kune.
E kantidat di studiefinanciering ku un studiante di hbo of universidat por haña ta € 867, 68 (incl. aanvullende beurs)
Kuantu aña bo mag di haña studiefinanciering?
Pa un estudio riba nivel di hbo, òf un estudio di unviversidat, bo ta haña 7 aña di studiefinanciering. E aanvullende beurs sí ta pa e prome 4 añanan so. I e ov kaart bo ta hañe pa e prome 5 añanan. Pa estudionan ku ta dura mas ku 4 aña, bo por haña studiefinanciering pa un temporada mas largu. Bo méster hasi uzo di bo studiefinanciering den 10 aña. Pa mas informashon bihita DUO
Ov
E karchi ov (reisproduct) ta un fiansa. Pa luna e ta kosta € 89,07. Bo por kore kune den transporte publiko sea pòrnada òf ku deskuento. Na momentu ku bo logra bo diploma di estudio den 10 aña, e ta bira un regalo ku bo no tin ku page bék. Bo por skohe tambe pa no tuma ov chipkaart.
Aanvullende beurs
E aanvullende beurs ta depende di e entrada di bo mayornan. DUO ta wak na nan salario di dos aña pasá. Tambe na e kantidat di yunan ku ta studiando, tin influensha riba e kantidat di e aanvullende beurs.
E kantidat di e aanvullende beurs pa aña eskolar 2017/2018 ta €387, 92.
Collegegeldkrediet
Collegegeldkrediet ta un fiansa speshal pa paga collegegeld. I e ta forma parti di e studiefinanciering. Si bo tin derechi riba studiefinanciering, bo por aplika pa risibi collegegeldkrediet.
!!! Collegegeldkrediet no ta obligatorio!!! Na momentu ku bo ta risibi lening i aanvullende beurs, esakinan ta sufisiente pa por paga collegegeld. Esaki lo bira un extra debe.
E kantidat ku bo por fia na collegegeldkrediet ta € 167,17
Collegegeld hbo/universidat
E kantidat di collegegeld ku tin ku paga pa aña 2017/2018 ta € 2006, 04 (depende kua skol bo ta bai).
Benefisionan di studia na Hulanda
Studia na Hulanda no ta promové studiamentu na Hulanda. Sino mas bien duna informashon na esnan ku e skohe pa sigui ku un estudio na Hulanda.
Hulanda tin su benefisionan ku e ta ofrese na e studiante ku skohe pa sigui ku un estudio na e pais aki. E benefisionan ta hasi e studiamentu mas atraktivo i e bida di e studiante mas fasil. E benefisionan ta lo siguiente:
- Hopi variashon di skolnan i difierente tipo di estudionan
- E edifisio di e skolnan ta atraktivo i ku hopi fasilidatnan
- Bo ta bin na remarke pa studiefinanciering
- Bo ta kore gratis i tambe ku korting ku bo studenten ov-kaart den transporte publiko
- Kore stage internashonal
- Estudionan na Ingles
- Studia independiente
- Biba op kamers den studentenflet
- Korting riba bukinan di skol òf segunda mano
- Traha huntu ku studiantenan di otro estudio
- Oportunidat pa por amplia bo konosementu riba diferente tereno
- Diferente evenementonan i aktvidatnan organisá dor di skol pa studiantenan
- Pakete di banko speshal pa studiante
- Diferente tiponan di seguro speshal pa studiante (mas barata)
- Bijbaan pa studiantenan
- Deskuento pa studiante den algun pakusnan/Pathé bioscoop/museum
- Bo por biaha fasilmente na otro paísnan den Europa
- Kwijtschelding riba tarifa di belasting
Bo ke kompartí esun di bo?
Studia na Hulanda ta buskando dos ex studiante ku ke kompartí nan eksperensha komo studiante na Hulanda.
Bo ke kompartí esun di bo? Tuma kontakto ku nos, kompartí bo eksperensha pa por konsientisa i informa futuro studiantenan ku ke bai studia na Hulanda.
Bo historia tambe ta konta!
Aplikashon pa DUO studiefinanciering for di “Antias”
Pa studiantenan di Aruba, Korsou i Boneiru, e aplikashon pa DUO studiefinanciering ta kana otro. Esaki dor ku ahinda bo no tin un burgerservicenummer. Sí bo ta plania pa aplika pa studiefinanciering di DUO, hasi esaki asina ku bo inskribí via di Studielink.
Pa mas informashon, klik aki!
Inskripshon aña eskolar 2017/2018
Tur aña di nobo un kantidat di studiante ta hasi e eskoho pa sigui ku un estudio na Hulanda.Pa e aña aki, meskos ku tur e otro añanan, ta nesesario pa hasi bo inskripshon pa bo estudio. Esaki ta tuma luga via di Studielink i promé ku 1 mei 2017. Pa por hasi e inskripshon aki posibel, bo mester tin un skol i un estudio di bo eskoho.
Pues, tuma bon nota di esaki!
Sèptèmber 2015
Pa 1 Sèptèmber 2015 na Hulanda, e basisbeurs di studiefinanciering lo no ta èksisti mas. Esaki ta nifika ku e studiefinanciering ta bira un fiansa (lening) kompletu. Esaki ta wordu yama “Sociaal Leenstelsel”. Antes nos tabata konose e areglo ku ora bo kaba bo estudio den 10 aña e prestatiebeurs ta bira un gift. Pa Sèptèmber 2015 esaki lo no ta e kaso mas i studifinanciering ta bira un fiansa kompletu. E idea tras di esaki ta pa studiantenan mes inbertí den nan estudio i futuro. I despues di nan estudio, asina ku nan haña un trabou pa kuminsa paga e fiansa aki bèk ku interes abou.
Algun konsekuansha di e fiansa aki
- Na final di bo estudio lo bo keda ku un debe aun mas grandi pa paga bèk
- Den futuro hopi hoben lo skohe pa no sigui studia, dor di miedu di e fiansa
- Studiantenan di Karibe Hulandes, Korsou, Aruba i Sint Maarten lo no regresa nan pais bèk, pa motibu di pago di nan debe na euro
- E termino pa paga e fiansa bèk ta bira 35 aña enbes di 15 aña
- Studiantenan ku mayornan ku salario hopi haltu, so por paga pa nan estudio sin ningun ayudo di e fiansa aki
Nos di Studia na Hulanda lo bai mas profundo den e sociaal leenstelsel aki. Sigui bishita nos website pa mas informashon!
E idea tras di 1 mei
Hopi studiante ta puntra nan mes, dikon inskribí promé ku 1 mei?
E idea tras di esaki ta, ku hopi studiante ta warda pa lastu momentu pa inskribi pa un estudio. Hopi ta warda pa asta ora skol ta serka di kuminsa pa kore inskribi. I durante di aña eskolar tin ku ta ku stòp òf ta kambia di estudio. Pues inskribí prome ku 1 mei ta, pa stimula e hoben pa pensa i hasi un eskoho di su estudio i inskribi na tempu. I alabes hasi un bon eskoho di su estudio. Un motibu mas pa inskribi trempan ta, pa si akaso e hoben tin duda riba su promé eskoho i no ke hasi e estudio aki mas, e por kambia di estudio promé ku 1 sèptèmber 2014.
Pues e promé inskripshon a tuma luga 1 mei i sí ta nesesario, por kambia di e estudio di bo promé eskoho promé ku 1 sèptèmber 2014.
Ov chipkaart pa studiantenan nobo
Studia na Hulanda a trese informashon tokante ov chipkaart na studiantenan di Rotterdam. I esaki ta informashon ku a wordu presentá. Sigui Lesa…
Kosnan pa regla ora bo yega Hulanda
Kiko mi tin ku regla ora mi yega Hulanda?
Ora ku bo yega Hulanda, tin algun kosnan ku bo tin ku regla asina bo yega. I tambe segun dianan ta bai, mas kos ta bira relevante pa regla sea pa ku bo bida personal, komo studiante i komo suidadano.
Studia na Hulanda a traha un lista di e kosnan ku siguramente bo mester regel ora ku bo yega Hulanda. Sigui Lesa…
Bo a gradua? Masha pabien!
Pabien na e studiantenan ku a gradua!
Un pabien ta bai na tur studiantenan ku a gradua pa nan estudio.Sigui ku e bon trabou den bo proksimo estudio. Nunka no entrega, maske kon difisil kosnan por ta parse. Ta esun ku ta lucha, pèrseverá i ta risibi bon resultadonan, ta esun ku ta alkansa su metanan. Sigui Lesa…
- 1
- 2
- 3
- Siguiente »


text:
Oceano
Un Oceano (for di Griego Ὠkeavὸς, "okeanos" Oceanus) ta un krupa grandi di awa salu, anto un komponente prinsipal di e hidrosfera. Aproksimadamente 71% di e superfisio di mundu i(~3.61 x 10 8 km 2) ta kubri pa oceano, un kurpa kontinuoso di awa ku ta dividi den varios oceanonan anto lamanan mas chikitu.
Mas ku mitar di e area ta mas ku 3,000 meter pprofundo. E salinidat averahe di e oceano ta 35 ppt (3.5%) anto kasi tur di e awa ta varia entre 30 i 28 ppt. Sientistanan ta estima ku 230.000 formanan di bida marino di tur tipo ta konosi awendia, pero e total por ta kasi 10 biaha mas hopi.


text: Sosopechoso W.A. (41 aña) di Colombia a keda presentá dilanti un Wes-komisario (RC). Wes-komisario a husga e detenshon komo korekto mientras ku Fiskal di Ministerio Publiko (OM) a ordená seguidamente su detenshon pa 8 dia. Ya kaba e sospechoso tabata será 2 x 24 ora pendiente mas investigashon. Ta trata di un artista ku a bin spesial Kòrsou pa dos toká. Un dama ku ta hasi trabou di limpiesa den un hotel na Jan Thiel a entregá un denunsia di violashon (akto kontra moral) kontra e homber. E akto mester a tuma lugá den wikent tras di lomba den kamber di e hotel.


text:
E turista for di Sürnam ta preferá Kòrsou
WILLEMSTAD- 29 sèptèmber 2015– Resientemente Ofisina di Turismo di Kòrsou (CTB) a bishitá Sürnam pa asistí na un enkuentro ku prensa i tambe duna un presentashon na agentenan di biahe. Sr. Hugo Clarinda, direktor interino di CTB i sra. Janine de Windt enkargá ku merkadeo pa e aria di Karibe a pèrkurá pa dos seshon informativo ku a resultá masha eksitoso.
Tópikonan ku a keda tratá durante e enkuentro ku prensa tabata entre otro: kresementu di e kantidat di bishitantenan for di Sürnam, impakto ekonómiko, kon e bishitante for di Sürnam ta hasi su reservashon pa bini Kòrsou i eskoho di akomodashon. Pa kompletá e seshon informativo a duna un komparashon den kresementu di bishitante entre añanan 2005 pa 2015. Finalmente a konkluí e bishita na Sürnam ku un presentashon na agentenan di biahe. Meta di esaki tabata pa oumentá e konosementu di e agente di biahe riba e produkto turístiko ku Kòrsou ta ofresé.E tema ‘The more you know the better you perform’ (‘Mas bo sá, mihó bo presta’) a keda bon risibí dor di tur partisipante. E presentashon a sirbi komo introdukshon na tur agente nobo i sigur komo rekordatoriopa tur agente di biahe ku tin hopi aña kaba ta bende Kòrsou komo destinashon turístiko. Durante di e presentashon na agentenan di biahe a konkluí ku Kòrsou ta ketu bai e destinashon #1 den Karibe pa e turista for di Sürnam.


text:
Miss Universe Jamaica 2014 srta. Kaci Fennell a bishitá Ofisina di Turismo di Kòrsou
WILLEMSTAD- 12 di mei 2015 – Miss Universe Jamaica 2014 srta. Kaci Fennell sigur a kousá un impreshon durante i despues di e sertámen di Miss Universo na yanüari último. Kaci Fennell a resultá di kuater finalista den e kuadro di honor. Durante e sertámen aki nos isla a keda bon representá pa Miss Universe Curaçao 2014; srta. Laurien Angelista. Kaci Fennell tabata invitado di honor durante e sertámen di Miss Playa 2015. Durante su bishita na Kòrsou Kaci Fennell a bishitá Ofisina di Turismo di Kòrsou (CTB), kaminda el a keda risibí pa direktor interino sr. Hugo Clarinda. Kaci a risibí algun bunita regalu na nòmber di nos dushi isla Kòrsou. Na mes momentu Kaci a indiká di a gusta Kòrsou i ku pronto lo e ta bèk pa sigui disfrutá di loke nos pais tin di ofresé.


text:
Durante un conferencia di prensa di e Comision di Vuurwerk, Sra. Liliana Rasmijn, miembro di e comision pa Cuerpo Policial ta splica di e desaroyonan ariba e bendemento di klapchi.
Segun Sra. Rasmijn, aña pa aña nan ta bira mas streng. Manera aña habri caba, nan ta sinta cu tur e bendedonan, tur importadonan y toch tin biaha cosnan ta keda pasa. E aña aki, un total di 83 permiso a keda pidi, pero no ta tur 83 lo haya un permiso. Esaki pa motibo cu a pesar di varios aviso, container no ta wordo kita. Pero Cuerpo Policial a bisa ta basta, ya cu ta papia aki di siguridad di pueblo.
Nan kier a recorda e pueblo, cu lo cuminsa bende dia 27 di December te cu 31 di December. Esunnan cu a haya vergunning, por busca esakinan na Warda di Polis Noord, entrante 4 di December en adelante, for di 8 or di mainta te cu 12 or di merdia, y di 1 or di merdia te cu 4 or di atardi. Akinan ta unico luga caminda e vergunning por wordo busca. Na ora di control, e vergunning mester ta visibel, ya cu mester por wak si e datonan ta klop.
Sra. Rasmijn a haci un suplica grandi na e bendedonan pa no bende muchanan bou di 12 aña klapchi. Tur aña cu tin cosnan cu ta pasa. Hospital ta hayanan druk, muchanan ta hayanan herida door di klapchi y no kier pa esaki pasa tampoco.
Pa loke ta horario di benta, ta cu for di ora solo sali te cu 9 or di anochi. Si polis pasa controla y despues di 9 or di anochi ainda e luga ta habri, polis por duna un aviso te cu kita e vergunning for di e bendedo. Esaki ta mescos tur aña, nada no a cambia.
Tur aña tin problema cu tiramento di klapchi, cual segun Sra. Rasmijn ta 1 di Januari. Ya caba dia 6 caba mayoria luganan cu ta cera, loke ta e parkenan di luz, lo mester pidi un vergunning adicional, pa ceramento di parke di luz.
Pa 1 or di merdia, dia 1 di Januari no tin mag di tira klapchi mas, segun Sra. Liliana Rasmijn di Cuerpo Policial. Tur aña ta mesun problema. Dia 6, esunnan cu kier tira dia 6, mester pidi permiso pa tira klapchi


text:
Turismo ta nos unico pilar economico, kico ta punto di AHATA pa sigui crece esaki den futuro, pa cual Sr. Jim Hepple di AHATA ta elabora ariba esaki.
Sr. Jim Hepple ta splica cu esaki ta un punto strategico den e progreso di Aruba. Si ta papia cu gobierno, pa nan mester aumenta nos GDP, ya cu esey ta un manera pa cuminsa paga tur e debenan. Pero di otro banda, si papia cu SvB over di e compromiso y beneficio cu nan mester paga pa un poblacion cu ta enveheciendo na Aruba, nan lo bisa cu e economia lo mester crece. Biniendo di e perspectiva aki, con e economia lo por sigui crece si e lo mester satisface e necesidadnan di e dos departamentonan sumamente importante di nos isla. Turismo lo ta e sector mas importante di Aruba, y consecuentemente, crecemento por wordo midi den termino di mas turista of di mas entrada pa nos isla, cual Sr. Hepple a bisa cu e aumenta e cantidad di turista cu ta gasta ta hopi importante. Pero na final di dia, lo mester trece mas turista pa nos isla, y consecuentemente tin oportunidadnan pa desaroyonan nobo. Sr. Hepple ta di opinion cu e formula cu mester wordo uza ta cu cualke sea e desaroyonan nobo, e mester atrae bishitantenan di calidad.
Pero e mercado ta creciendo y cambiando, y por wak cu tin hopi demanda no solamente pa e hotelnan di renombre di nos isla, bienestar ta un punto importante. Tin hopi oportunidad eyfo, y pa progresa, mester ta cuidadoso ora di crece, pa ki tipo di crecemento nos ta bezig ta atrayendo. E forsa labor, si ta bay crece, mester di trahado cu kier traha den e sector, trahadonan cu ta dispuesto di brinda servicio excelente.
Aña pasa, e cantidad di personanan den luganan priva, a cay for di 35% na 2015. Hopi persona ta kedando den condominiumnan. Ora cu papia di progreso, no ta papia di hotel, pero di condominionan ta spera di atrae clientenan. Ta papiando di un ‘level playing field’. E sector existente di hotel y time share resort tin algun punto cu nan mester tene cuenta cun’e, pa loke ta trata servicio, salubridad y loke ta pidi pa e condominionan aki cumpli cu e mesun puntonan aki di atencion, mescos ta conta pa loke ta belasting pa e propiedadnan aki. Esaki ta puntonan di atencion, cu gobierno lo mester tene cuenta cun’e, segun Sr. Jim Hepple, di AHATA.


text:
Ainda’c tas nashonal di balor a introdusí un nobo blockchain en board crowdfunding negoshi.
Di nobo servisio utilidat blockchain pa abilidat er en t en er di merkansia den un esfuerso pa yuda den e status di aceso na nobo kapital di investeren, included e kapital di riesgo i e investeren nationale di mando.
MULTITUT di lansa ofisialmente “Bida” e plataforma ku teknologia blockchain pa krese
status
Banco, Mei 4, 2018 – “Bida” – e promé Dilanti plataforma di crowdfunding na
start i Pymes desaroyo na E tas balor di Dilanti (MULTITUT) ku e sosten
di sektor públiko i privá – a introdusí ofisialmente ku ocho
dirigí riba empeñonan di diferente sektor manera splicacion miles, di considered
produktonan i equipos dòkternan, na unico mientras pregunta riba 50 e empeñonan
buska wega di meimei di e resiente entusiasmá na e investeren.
STABLESÉ Presidente Sra Manicure bisa ku e MULTITUT tin pará den Bibu di Hala Op
Co.,Lt. tabatin 99.99 na total di e echonan scots pa e MULTITUT grandi, na ora un crowdfunding
e plataforma ta presentá e Over en te en Count (UTC) servisio di merkansia pa kreashon di empeñonan
bai e Pyme e acceso na esaki ta e kapital. “Bida” e plataforma ta desaroya ku e
uza e teknologia blockchain manera un infrastructura pa e partisipante negoshi
pa expande bai konektá ku e futuro simia.
“Ta fiha pa ofresé oportunidat di kresementu kla kreashon di un
yena e inisio di e ekosistema, inklusivo, for di gasten di asunto di education
pa inisio i e empresarionan di PYMES, pa haña ayudo den conexion ku
institucion i creacion di investeren. “Bida” e plataforma ta un mekanismo clave
pa yuda bai hiba biaha Dilanti’c di kresementu spesialmente petishon di kreashon di empeñonan i e Pymes
tin mas aceso na kla crowdfunding. E empeñonan mei utilidat Bida
na prome un men grupo di destinashon, miéntras ku e funshon di kolaborashon pa amplia e kliente
het. Ademas, e plataforma e ofresé oportunidat pa investeren, dos
individueel i corporate, bo ta calificados pa Europees on Exchange
Konsentimentu (ZES) reglement, pa eleccion di meskla di nan negoshi preferi
ku potensia un kresementu,” añadí Sra.
Na empeñonan ta calificados pa unico na “Bida”, bo tin ku ta e empeñonan registra na
Ainda, kende fundado i ehekutivo no onbekende penal ku finansiero
deklarashon di e autora realisa na ouditoria certificaat. Ku e fin di read mas di THB
20 miles, un kaso legal mester presentá un registro di kapital ariba
di kriansa di e menos THB 5 miles, òf ta valido na un patrocinadornan. Pa recauda ta kapital
na otro di THB 100 miles, e estado finansiero auditados pa ZES en akto
e ouditoria mester ta tresí.
Tin kuater tipo di investeren pa e plataforma, konta na 1)
di investeren nationale, 2) ta kapital di riego, 3) korporal entre e kapital i 4)
spesífiko di universo ku tòl anual no menos di THB 4 miyon òf combina
aktivo riba balor di no menos di THB 50 miles, i di falta di un aña versión
prueba.
Mas informashon: live-mkt.com
Post relacionnan:
Un bataya armá na t...
Plenchi di er en t en pis...
Chin Date Fred Or...


text: Grupo di Orashon Spiritu Santu a selebrá 42 aña di eksistensia. Sùr Virginia ta fundadó di e grupo di orashon i pa algun aña kaba a pasa e batuta pa Annemarie Pietersz, kende a kontinuá ku e grupo komo dirigente. Djadumingu mainta durante selebrashon di Santa Eukarístiko na Misa San Bernardo, ofisiá pa Pader Ranolfo Goneda, e grupo tabata presente pa bendishon spesial. Despues nan a kontinuá ku un paseo den bùs. Mèrdia tabata momentu pa sisti e stoma na Rincon na Rose Inn serka Mama Mèl. Riba e foto e grupo ku a partisipá na e selebrashon.


text:
UTRECHT – Mi hendenan, e prome dia di herfst a yega y cu ne un sin fin di comentario Xenophobico riba Facebook. Aruba cu un campo di refugiado? Kico? Min ta kere! No tin luga pa mas hende riba nos pida baranca, Aruba ta yena cu Donald Trumps.
Mi ta ripiti locual mi a bisa algun siman pasa caba. Na Aruba ta hopi ta esnan cu ta critica racismo na Merca, pero ta aparentemente ciego na esun di nan mes. Pero no ta racismo so, paso e xenophobia ta tambe ta cana man wanta cu ne. Riba Facebook tur ta grita cu Donald Trump ta un desgracia pa humanidad, pero menciona cu algun Venezolano por bin busca refugio na Aruba y tur e xenophobia ta sali.
E odio contra Latino riba e isla ta asina bibo. E ta tur dia den mi cara, sin laga afo con media na Aruba ta keda pusha palo bou candela. Pero e ironico ta cu e mesun dedenan cu ta type odio contra e comunidad Latino na Aruba, ta e mesun dedenan cu sin problema ta pasa Las Morochas snack cumpra arepa traha pa mannan Venezolano. E mesun dedenan cu ta type con hopi nan odia Latino, ta e prome nan para den rij pa bay gosa na e concierto di Romeo Santos. E ora Donald Trump ta un bandido paso e kier traha un muraya.
E argumento ta keda cu Merca ta un pais grandi y Aruba ta un isla chikito y mane nan ta bisa “no hay cama pa tanta gente”. Discusionnan pakico si of pakico no tin cu acepta hende riba e isla ta sano. Nan ta necesario. Locual mino ta comprende ta pakico mester yena e dialogo cu tanto odio. Pakico mester insinua cu tur Latina ta bin Aruba prostitui nan mes, pakico mester yama hende morto di hamber, pakico mester deshumaniza Latinonan asina? Aruba ta yena cu immigrante cu ta bin e isla busca un miho bida. Pero e Chinesnan, Surinameñonan, Filipinonan, Hulandesnan, etc. No ta wordo demonisa manera e Latinonan. Mientras cu den realidad, esunnan cu mas ta wordo uza pa tur e trabounan ey cu tur hende ta considera baho ta e Latinonan. Ken ta ocupa e mayoria di trabounan di haci limpieza na compania, di traha na cas di famia, di limpia baño na hotel? Latino. Ken commerciantenan ta tuma pa traha como illegal y paganan 6 florin pa ora y tog ta tuma esaki paso e ta miho cu nada? Latino.
E echo cu pa sanger mi ta Latina pero mi curason ta keda bati pa e comunidad Rubiano ta casi sinti manera masochismo. E ta keda e dilema di mi bida, un identidad parti den dos. Pero tur dia mi ta lanta cu gana di aporta na un comunidad cu ta kibra Latinonan na pida pida asina nan haya un chens. Diferencianan cultural ta duro pa anda cu ne. Ora bo ta na un otro hende su luga, purbando di haya un miho bida pa bo mes pretende di ta un tiki sordo, un tiki mudo y un tiki sinberguensa ta esencial pa sobrevivi. Cu tur mi honestidad, ami tampoco gusta tur hende. Keremi mi no un fanatico di hende Hulandes, mi tambe kier tera habri y gulimi cada biaha cu mi ta e unico cos di color den un grupo di hende blanco. Mi tambe ta primi boton y haci chasconan cu tin di haber cu stereotiponan di nan cultura.
Pero tin un diferencia hopi grandi entre tin opinionnan personal cu ta skerpi tocante un cierto grupo di hende y dehumanizanan pasobra nan no ta cay na bo agrado.
Bo ta trata Latinonan malo awe sin ningun motibo of base, excepto locual bo ta lesa den corant tocante di nan. Mayan ora bo bin Hulanda, nan ta haci mescos cu bo.
Na Aruba nan odia Latino y tolera tur otro cos. Na Hulanda nan odia Turko y Marrokano y ta discriminatorio contra tur otro cos. Na Santo Domingo nan tin un anti-Haitianismo grandisimo, pero nan ta tolera tur otro cos. Na final, cada pais tin nan mesun motibonan.
Y aunke bono por controla tur hende nan odio, bo por controla esun di bo mes.
Bo por conscientemente scoge di no añadi na un candela cu ta kimando un grupo di hende.
Bo por scoge pa formula bo opinionnan sin odio, stop di uza bo plataforma pa dehumaniza otro. Ta ora pa stop di kibra y cuminsa construi.


text:
ATIA representando comercio a tuma nota di e comentario di Minister di Finansas encuanto e introduccion di ley di “Voldoening op Aangifte Winstbelasting” (VAS) y no ta comparti e opinion di e mandatario.
Na 2012, ATIA en berdad a bai di acuerdo y a firma e protocol di Impuesto den Dialogo Social, incluyendo e introduccion di VAS. ATIA no ta contra e introduccion di e ley di VAS, pero si contra e manera cu e la wordo introduci. Ta importante pa remarca cu e ley di VAS conforme e protocol lo mester a wordo introduci na 2013 y no dos aña despues di un manera abrupto. Manera menciona den ATIA su comunicado di prensa anterior: e “deadline” di 30 di december ta inaceptabel mirando cu ta introduci cambionan den vispera di fin di aña cu ta bolbe afecta comercio.
Tambe mester menciona cu ATIA na 2012 a firma pa un pakete total di reformanan y incentivanan fiscal y no solamente algun reforma. Gobierno atrobe ta “cherry pick” locual ta cumbini gobierno y no ta cumpli cu tur e resto di puntonan den e protocolnan firma durante Dialogo Social. Gremionan comercial no tey pa gaba gobierno sino pa vigila y purba mengua e efecto di medidanan di gobierno riba comercio. Gobierno lastimamente no por cu critica y ta “out of touch” cu e situacion cu tin den comercio na Aruba.